Príloha č. 3
Havarijný plán

1.	Úvod
Tento havarijný plán popisuje, ako spoločnosť SESVanderHave nakladá s neočakávanými situáciami, ktoré sa môžu objaviť počas realizácie skúšky s cukrovou repou H7-1.Tento Havarijný plán bol napísaný tak, aby bol v súlade so slovenskými predpismi, nariadeniami EÚ a priemyselnými normami, uplatňovanými spoločnosťou SESVanderHave v rámci svojej politike zhody.
Zatiaľ čo plán dohľadu uvádza, ako spoločnosť SESVanderHave nakladá s GMO materiálom počas všetkých etáp poľného uvoľnenia a lokalitou skúšky pred, počas a po uvoľnení, Havarijný plán je zameraný na zohľadnenie akýchkoľvek neočakávaných udalostí, ktoré by sa mohli vyskytnúť pred, počas a po  uvoľnení, ako aj v období monitoring lokality po ukončení uvoľnenia.

2.	Identifikácia používateľa 

Žiadateľ: 	Centrum výskumu rastlinnej výroby Piešťany, 
	Bratislavská cesta, 122, 
	921 68 Piešťany. 

Skúška sa uskutoční v mene:
SESVANDERHAVE N.V./S.A., 
Industriepark Soldatenplein Z 2, nr 15, 
3300 Tienen (Belgium).

Na skúške sa budú podieľať nasledovné osoby:
Funkcia	Meno	Organizácia	
Zodpovedný riešiteľ,
Dohľad nad skúškou	Ing. Peter Mihalčík	Centrum výskumu rastlinnej výroby Piešťany	
Manažér skúšky 	Emil Prevužňák	SESVANDERHAVE Slovakia	
Vedecký dohľad, technická a legislatívna zhoda	Dr Ing Nele De Temmerman	SESVANDERHAVE Belgium v Tienen	
Manažér pre regulačný rámec	Dr. Ingrid van Aarle	SESVANDERHAVE Belgium v Tienen	
Kontaktné údaje osôb zapojených do skúšky:
Meno	Telefón	Email	
Ing. Peter Mihalčík	+421-911 545 076	mihalcik@vurv.sk	
Emil Prevužňák		Emil.Prevuznak@sesvanderhave.com	
Dr Ing Nele De Temmerman	+ 32 16808330	Nele.DeTemmerman@sesvanderhave.com	
Dr. Ingrid van Aarle	+ 32 16808287	Ingrid.VanAarle@sesvanderhave.com	

3. Identifikačné údaje o lokalite skúšky
Skúška sa bude realizovať na území niekoľkých hektárov bežných plodín. Plocha skúšky v okrese Piešťany bude mať skutočnú výmeru najviac 10000 m2.

Presná lokalizácia skúšky je daná GPS súradnicami na nasledovnom obrázku:

4. Identifikačné údaje o orgánoch a osobách určených na odstraňovanie následkov havárie
Organizáciou zodpovednou za odstránenie následkov všetkých havárií, ako je napr. neúmyselné uvoľnenie, je Centrum výskumu rastlinnej výroby - Výskumný ústav rastlinnej výroby Piešťany, Bratislavská cesta 122, 921 68 Piešťany. Zodpovedné osoby: Ing. Peter Mihalčík.
1.	Všetci prevádzkovatelia a zodpovední pracovníci budú informovaní a zaškolení tak, aby mohli v prípade havárie napomáhať manažérovi skúšky a dohliadajúcemu pracovníkovi.
2.	Manažér skúšky a dohliadajúci pracovník preveria neočakávanú udalosť či haváriu a posúdia dôsledky.
3.	Manažér skúšky zvolá havarijnú komisiu v závislosti na závažnosti udalosti. 
4.	Dohliadajúci pracovník bezodkladne informuje príslušné slovenské úrady.
5.	Manažér skúšky podá informácie interne, a ak je to potrebné aj externe (napr. tlač).
6.	Všetky havárie, ak sa vyskytnú, budú zaznamenané v poľnom záznamníku.

Príslušným orgánom, vydávajúcim povolenie a kontrolujúcim uvoľnenie je: Ministerstvo životného prostredia SR: Ing. Diana Holubová
Ministerstvo životného prostredia Slovenskej republiky
Sekcia environmentálneho hodnotenia a riadenia
Odbor environmentálnych rizík a biologickej bezpečnosti
Hanulova 5/D
Bratislava
kancelária č. 212 a, 2. posch.
tel. 02/ 60 20 16 82
e-mail: diana.holubova@enviro.gov.sk

V závislosti na rozsahu havárie zvolá manažér skúšky havarijnú komisiu, pozostávajúcu z nasledovných členov:
Funkcia	Meno	
Zodpovedný riešiteľ, dohľad nad skúškou 	Ing. Peter Mihalčík	
Manažér skúšky	Emil Prevužňák	
Vedecký dohľad, technická a legislatívna zhoda	Dr. Ing. Nele De Temmerman	
Manažér pre regulačný rámec	Ingrid van Aarle	
Biotechnologický manažér	Marc Lefebvre	
Manažér za Centrum výskumu rastlinnej výroby Piešťany	Doc. RNDr. Ján Kraic, PhD.	

Táto komisia bude zodpovedať za:
•	Identifikáciu akýchkoľvek priamych a nepriamych následkov havárie 
•	Vypracovanie nápravných opatrení na zmiernenie následkov havárie 
•	Komunikáciu a menovanie osôb na uplatnenie nápravných opatrení
•	Vyšetrenie príčin a okolností vedúcich k havárii 
•	Vypracovanie zlepšení postupov a pracovných inštrukcií na prevenciu podobných havárií v budúcnosti
•	Riadenie komunikácie o havárii (napr. úprava pracovných návodov, školenie)
•	Podávanie správ o opatreniach príslušným orgánom a vedeniu spoločnosti 
SESVanderHave 

5. Plán lokality uvoľnenia

Minimálne tri rady odrody bez GMO a päť metrov široký pás voľnej pôdy okolo skúšky zabezpečuje ohraničenie priestoru medzi bežnou kultúrou a plochou skúšky s RoundUp Ready cukrovou repou.
Presný plán skúšky je priložený k poľnému záznamníku, a je teda nepretržite k dispozícii prevádzkovateľom skúšky, dohľadu aj manažérovi skúšky. Tento plán jasne identifikuje plochy s GMO a plochy s konvenčnými rastlinami v rámci skúšky.

6. Údaje o množstve a druhu geneticky modifikovaných organizmov, ktoré by mohli pri havárii uniknúť alebo sa neočakávane rozšíriť do prostredia
V rámci konvenčnej štruktúry pozostávajúcej z maloparceliek po 10 m2 sa bude testovať sedem (7) hybridov cukrovej repy odolnej voči glyfosátu, vysejú sa po štyri (4) opakovania na každý hybrid. V skúške bude zaradených sedem (7) kontrolných geneticky nemodifikovaných odrôd. Môže dôjsť k porovnaniu dvoch spôsobov ošetrenia, takže celkovo sa môže vysiať až 196 políčok. Celková plocha vrátane všetkých plôch, chodníkov medzi opakovaniami a chodníkov medzi plochami a hraničnými radmi bude nižšia než 10000 m².
Celkovo bude v lokalite skúšky uvoľnených cca 8000 GM rastlín.
Celkovo bude pre vysiatie skúšky podľa plánu v protokole potrebných do cca 850 gramov GM osiva.
Zozbieraných bude menej než 4 tony koreňov (buliev) cukrovej repy, ktoré budú pred zapracovaním do pôdy zneškodnené rotačným kultivátorom.

7. Opis ochranných opatrení na zabránenie vzniku havárie
•	Uzatvorenie lokality
Plocha skúšky má obmedzenú veľkosť a bude obklopená bežnou kultúrou. Na GMO skúšku budú upozorňovať špeciálne tabule v slovenskom jazyku. Bude ľahko rozoznateľná vďaka 5 metrovému pásu neobsiatej pôdy okolo plochy skúšky. Po zbere  bude možné lokalitu presne identifikovať pomocou GPS súradníc. 
•	Protokol skúšky a pracovné návody
Podrobný protokol bude vysvetľovať technické aspekty skúšky (napr. hustotu výsevu, veľkosť políčok a pod.).  Zostava pracovných pokynov pre nakladanie s GM materiálom je zameraná na monitorovanie všetkých operácií v mieste skúšky pred, počas skúšky a 2 roky po jej ukončení. Táto zostava návodov je zameraná na prevenciu neúmyselného uvoľnenia a na zabezpečenie sledovateľnosti všetkých krokov. 
Obe zostavy dokumentov budú k dispozícii manažérovi skúšky a dohliadajúcemu pracovníkovi ešte pred začatím skúšky. 
•	Zaškolenie personálu, zapojeného do skúšky
Prevádzkovatelia a zodpovedné osoby budú oboznámení s obsahom tohto protokolu pred začatím akýchkoľvek aktivít. Zaškolenie bude pripravené a realizované pracovníkom zodpovedným za technickú a legislatívnu zhodu, p. Ing. Nele De Temmerman (SESVanderHave, Tienen, Belgicko). Počas školení budú zdôraznené špeciálne opatrenia, zamerané na zabránenie neúmyselného rozšírenia počas sejby, kultivácie, návštev a zberu výsledkov skúšky, ktoré sú popísané v protokole. Záznamy o zaškolení budú pripojené k poľnému záznamníku.
•	Monitoring
Pravidelné návštevy lokality a okolitých plôch budú vykonané skúsenými pracovníkmi Centra výskumu rastlinnej výroby - Výskumného ústavu rastlinnej výroby v Piešťanoch a spoločnosti SESVanderHave: najmenej jeden krát za dva týždne počas vegetačného obdobia.  
Všetky návštevy lokality počas a po období uvoľnenia budú zaznamenané do poľného záznamníka. Nepredpokladajú sa žiadne doplnkové opatrenia na ochranu okrem pravidelných návštev skúsených pracovníkov.
Informácie o všetkých neočakávaných a neúmyselných udalostiach budú bezodkladne postúpené manažérovi skúšky a zaznamenané do poľného záznamníka.

8. Okamžité opatrenia v prípade havárie 
Pri výskyte nepravdepodobného havarijného uvoľnenia experimentálneho GMO materiálu počas transportu alebo skladovania sa havária stabilizuje a manažér skúšky bude bezodkladne informovaný o situácii. Ak sa zistí, že došlo k havarijnému uvoľneniu, manažér skúšky zabezpečí zachytenie experimentálneho materiálu. Miesto havarijného uvoľnenia sa označí a zabezpečí sa, aby nedošlo k ďalšiemu uvoľneniu materiálu. Všetky nápravné opatrenia, prijaté na riešenie havarijného uvoľnenia počas úmyselného uvoľnenia budú zaznamenané do poľného záznamníka. 
Po realizácii okamžitých opatrení na riešenie neúmyselného uvoľnenia manažér skúšky spoločne s havarijnou komisiou vypracuje včasný prehľad situácie, aby sa identifikovala jej príčina (príčiny), a následne navrhne zmeny riadiacich postupov alebo doplnkové školenia pracovníkov, aby sa zabezpečilo, že sa podobná situácia nezopakuje.

9. Priebeh nápravných opatrení v prípade havárie
a)	Plány pre ochranu ľudského zdravia a životného prostredia pre prípad havárie.
V prípade havárie a v zmysle hodnotenia rizika podrobne rozvedeného v Prílohe 1. dohľad skúšky bezodkladne zabezpečí zachytenie experimentálneho materiálu.  Vychádzajúc z hodnotenia rizika sa neočakávajú žiadne nepriaznivé účinky na ľudské zdravie ani na životné prostredie.
b)	Metódy separácie plôch ovplyvnených uvoľnením.
Lokalita skúšky má obmedzenú plochu a bude obklopená bežnou kultúrou. Plochu skúšky obklopuje 5 metrový pás neobsiatej pôdy. Dohľad skúšky zabezpečí, aby pás pôdy ostal počas celého uvoľnenia vždy voľný.
c)	Metódy dekontaminácie ovplyvnených plôch.
Ovplyvnená plocha bude monitorovaná a pravidelne navštevovaná skúsenými pracovníkmi. Všetky nájdené neočakávané rastliny budú odstránené, vysušené na mieste alebo posekané a zapracované do pôdy na mieste uvoľnenia.
d)	Metódy a postupy na kontrolu geneticky modifikovaných organizmov pre prípad havárie. 
Cukrovú repu H7-1 možno kedykoľvek zneškodniť aplikáciou konvenčných herbicídov letálnych pre repu, alebo ručným odstránením. 
e)	Popis potenciálnych dôsledkov havárie a jej konkrétnych bezprostredných vonkajších dopadov na zamestnancov alebo užívateľov, ako aj obyvateľstvo a životné prostredie.
Vychádzajúc z hodnotenia rizika sa neočakávajú žiadne nepriaznivé dopady na ľudské zdravie ani na životné prostredie. Predpokladá sa komunikácia havarijnej komisie s verejnosťou v spolupráci s príslušným orgánom.
f)	Metódy zneškodnenia alebo ozdravenia s osobitným dôrazom na rastliny, živočíchy, pôdu, ktoré boli exponované geneticky modifikovaným organizmom počas havárie a po nej.
Vychádzajúc z hodnotenia rizika sa neočakávajú žiadne nepriaznivé dopady na rastliny, živočíchy, pôdu.
g)	Odporúčané správanie
•	Všetci zainteresovaní pracovníci zúčastňujúci sa poľnej skúšky by mali konať v súlade s protokolom skúšky a pracovnými pokynmi vypracovanými spoločnosťou SESVanderHave.
•	Vychádzajúc z totožnosti cukrovej repy H7-1 a jej konvenčného náprotivku, ako aj intenzívnej charakterizácie jedinej "novej vlastnosti", t.j. zavedenej tolerancie voči herbicídu Roundup prepožičanej vďaka expresii enzýmu tolerancie ku glyfosátu CP4 EPSPS, kódovanej vloženou DNA, je možné konštatovať, že cukrová repa H7-1 je rovnako bezpečná ako konvenčná cukrová repa z hľadiska životného prostredia, zdravia ľudí a živočíchov, preto nie je potrebné odporúčať obyvateľstvu nijaké špeciálne správanie pre prípad jeho kontaktu s geneticky modifikovanými organizmami počas havárie. 

10. Podávanie správ
V súlade s plánom dohľadu bude na konci obdobia uvoľnenia, ale aj po ukončení monitorovacieho obdobia po uvoľnení poskytnutá príslušným úradom SR kompletná správa.  V správe budú uvedené všetky neočakávané udalosti a havárie, ak k nim došlo, prípadne ich absencia. Dokumentácia bude obsahovať minimálne charakterizáciu príčin havárie a prijatých opatrení na jej zvládnutie. 

V Piešťanoch, dňa 19.12.2012

.................................................
doc. RNDr. Ján Kraic, PhD.
riaditeľ CVRV Piešťany